Hvað eru þekktar margar tegundir fiska í heiminum ? Í dag eru þekktar um 28.000 tegundir núlifandi fiska . Þar af telja beinfiskar um það bil 27.000 tegundir og eru því langstærsti hópurinn . Þekktar eru um 970 tegundir brjóskfiska og um það bil 108 tegundir slímála og steinsuga . Úthöfin eru hins vegar að miklu leyti ókönnuð og sífellt eru því að finnast nýjar tegundir . Það er því gert ráð fyrir að raunverulegur fjöldi fisktegunda í heiminum sé sennilega um 32.500 . Þetta þýðir að enn á eftir að finna og skilgreina ríflega 5.000 tegundir fiska .